
ZAPISNIK

1. (konstituirajuće) sjednice Vijeća Mjesnog odbora  Sloboština,

održane 24. lipnja 2021.

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 13,00  sati.
Nazočni članovi vijeća:  Benko Josip, Hegedušić Martina, Juričić Spasović Danica, Konjiković Darko, Krivić Srećko, Pavlečić Antonio, Ratković Goran.

Ostali nazočni:
· Mario Hrgović, pomoćnik pročelnice Gradskog ureda za mjesnu samoupravu

· Suzana Ječ, viša stručna savjetnica u Gradskom uredu za mjesnu samoupravu

·  Mateo Peša, viši stručni suradniku Gradskom uredu za mjesnu samoupravu

·  Albert Sliško, stručni referent u Gradskom uredu za mjesnu samoupravu

-      Anita Martinić, stručna referentica u Gradskom uredu za mjesnu samoupravu
-      Petra Crnko, stručna referentica u Gradskom uredu za mjesnu samoupravu
-      Matej Šipura, vježbenik u Gradskom uredu za mjesnu samoupravu
Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, sjednici uvodno predsjedava Mario Hrgović, pomoćnik pročelnice Gradskog ureda za mjesnu samoupravu,  uz pomoć prisutnih djelatnika Gradskog ureda za mjesnu samoupravu.

Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Sloboština.

Predsjedatelj konstatira da je nazočno 7 izabranih članova, odnosno zamjenika članova, od ukupno 7 članova Vijeća, što znači da Vijeće može pravovaljano odlučivati, te otvara nastavak sjednice.


Na prijedlog predsjedatelja Vijeće bez rasprave, jednoglasno, utvrđuje

DNEVNI RED
1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća

Mjesnog odbora Sloboština s prijedlogom za verifikaciju mandata članovima Vijeća - donošenje zaključka
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Mario Hrgović najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, sjednicom predsjedati prvi izabrani član Vijeća s kandidacijske liste koja je dobila najveći broj glasova.

Mario Hrgović konstatira da je na temelju uvida u službene rezultate izbora članova Vijeća Mjesnog odbora Sloboština najviše glasova dobila kandidacijska lista: 
        MOŽEMO! – POLITIČKA PLATFORMA
        ZAGREB JE NAŠ!
        NOVA LJEVICA - NL
        ZELENA ALTERNATIVA - ODRŽIVI        

        RAZVOJ HRVATSKE - Zelena alternativa -  

        ORaH 
        ZA GRAD

te da je prvi izabrani član Vijeća na toj listi gospodin Goran Ratković. 


Prema tome,  gospodin Goran Ratković. 

nastavit će predsjedati sjednicom Vijeća Mjesnog odbora Sloboština.

Ad 1. Osnivanje i izbor članova Mandatnog povjerenstva
Goran Ratković predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno donosi
Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Sloboština  (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:

za predsjednicu: Darko Konjiković;

za članove:       1. Danica Juričić Spasović i




 2. Srećko Krivić.

Goran Ratković poziva Mandatno povjerenstvo da pripremi Izvješće o provedenim izborima i prijedlog zaključka o verifikaciji mandata članovima Vijeća, te proglašava stanku od 5 minuta.
Ad 2. Izvješće Mandatnog povjerenstva o provedenim izborima za članove Vijeća Mjesnog odbora Sloboština s prijedlogom za verifikaciju mandata članovima Vijeća 
Predsjednik Mandatnog povjerenstva podnosi izvješće. 
(Potpisano izvješće prilaže se ovom zapisniku.) 
Predsjedatelj otvara raspravu.

Bez rasprave,  Vijeće jednoglasno donosi

                                                         Z A K LJ U Č A K

o verifikaciji mandata članovima Vijeća Mjesnog odbora Sloboština
           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Sloboština s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:


                          (ime i prezime)                                          (politička stranka/lista - skraćeno)

1. JOSIP BENKO                       KANDIDACIJSKA LISTA GRUPE BIRAČA
2. HEGEDUSIĆ MARTINA                   MOŽEMO! – POLITIČKA PLATFORMA                                        

                                                                           ZAGREB JE NAŠ!

                                                                           NOVA LJEVICA – NL

                                                                           ZELENA ALTERNATIVA – 

                                                                           ODRŽIVI  RAZVOJ HRVATSKE – 

                                                                           Zelena alternativa      -          

                                                                           ORaH

                                                                           ZA GRAD

3. JURIČIĆ SPASOVIĆ DANICA        SOCIJALDEMOKRATSKA PARTIJA                        

                                                               HRVATSKE – SDP                 
4. KONJIKOVIĆ DARKO                     MOŽEMO! – POLITIČKA PLATFORMA                                        

                                                                           ZAGREB JE NAŠ!

                                                                           NOVA LJEVICA – NL

                                                                           ZELENA ALTERNATIVA – 

                                                                           ODRŽIVI  RAZVOJ HRVATSKE – 

                                                                           Zelena alternativa      -          

                                                                           ORaH

                                                                           ZA GRAD

5. KRIVIĆ SREĆKO                KANDIDACIJSKA LISTA GRUPE BIRAČA
6. PAVLEČIĆ ANTONIO       HRVATSKA DEMOKRATSKA ZAJEDNICA - HDZ
                                                   HRVATSKA SOCIJALNO - LIBERALNA STRANKA              

                                                   -  HSLS
                                                   HRVATSKA STRANKA UMIROVLJENIKA - HSU 
7. RATKOVIĆ GORAN                        MOŽEMO! – POLITIČKA PLATFORMA                                        

                                                                   ZAGREB JE NAŠ!

                                                                         NOVA LJEVICA – NL

                                                             ZELENA ALTERNATIVA – 

                                                             ODRŽIVI  RAZVOJ HRVATSKE – 

                                                             Zelena alternativa      -          

                                                             ORaH

                                                             ZA GRAD


3. Ovaj će Zaključak biti objavljen na oglasnoj ploči u sjedištu Mjesnog odbora.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća
Predsjedatelj obavještava članove Vijeća da prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.


Predsjedatelj konstatira da je podnesen 1 prijedlog.

I. prijedlog kandidata za predsjednika Vijeća mjesnog odbora podnijeli su članovi Vijeća: Goran Ratković, Darko Konjiković, Martina Hegedušić i Danica Juričić Spasović koji za predsjednika Vijeća predlažu Gorana Ratković.
   /Prijedlog se prilaže ovom zapisniku./


Predsjedatelj daje na glasovanje prijedlog. 
Predsjedatelj utvrđuje da je većinu glasova svih članova Vijeća (6 „za“, 1 „protiv“) dobio kandidat Goran Ratković i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Sloboština
1. Za predsjednika Vijeća Mjesnog odbora Sloboština izabran je Goran Ratković.

2.  Ovaj će Zaključak biti objavljen na oglasnoj ploči u sjedištu Mjesnog odbora.

Pomoćnik pročelnice, Mario Hrgović čestita izabranom predsjedniku i poziva ga da nastavi voditi sjednicu.

Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća
Predsjednik Goran Ratković obavještava članove Vijeća da prema članku 14. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Predsjednik konstatira da je podnesen 1 prijedlog.

I. prijedlog kandidata za potpredsjednicu Vijeća mjesnog odbora podnijeli su članovi Vijeća: Goran Ratković, Darko Konjiković, Martina Hegedušiš i Danica Juričić Spasović koji za potpredsjednicu Vijeća predlažu Danicu Juričić Spasović.
   /Prijedlog se prilaže ovom zapisniku./


Predsjednik daje na glasovanje prijedlog. 
Predsjednik utvrđuje da je većinu glasova svih članova Vijeća (4 „za“, 3 „protiv“) dobila kandidatkinja Danica Juričić Spasović i konstatira da Vijeće donosi

Z A K LJ U Č A K

o izboru potpredsjednice Vijeća Mjesnog odbora Sloboština

1. Za potpredsjednicu Vijeća Mjesnog odbora Sloboština izabrana je Danica Juričić Spasović.

2. Ovaj će Zaključak biti objavljen na oglasnoj ploči u sjedištu Mjesnog odbora.
            Predsjednik čestita izabranoj potpredsjednici.
            Potpredsjednica zahvaljuje članovima Vijeća.

Ad 6. Pitanja i prijedlozi
Predsjednik Vijeća podsjeća da su svi dužni zaposlenicima Gradskog ureda za mjesnu samoupravu predati popunjene upitnike i izjave te potpisane prisege.
Budući da nitko ne traži riječ, predsjednik zaključuje sjednicu.

Dovršeno u 13.35 sati.

Zapisnik izradio:

Mateo Peša
KLASA:026-02/21-002/1023

URBROJ: 251-06-11-905-21-8
Zagreb, 24. lipnja 2021.                 

